Leltár

Az eVIR rendszer kétféle leltározási módot támogat:

vak leltár

tükör leltár

Igény szerint bármelyikkel el lehet végezni a leltározást.

Akár vak-, akár tükörleltár készül, a folyamat a következő lépésekből áll:

A leltár menete

Leltárfelvételi ívek készítése.
A kiválasztott mód szerint a Raktár→Leltár menüpontban fel kell venni a leltárfelvételi íveket. Nem kell egy menetben elkészíteni a teljes leltárt, bármennyi leltárfelvételi ív készítésére van lehetőség ugyanahhoz a raktárhoz is, így pl. akár polconként külön-külön is elvégezhető a számolás.

A Raktár→Leltár→Leltár portál oldalon a raktár kiválasztását követően lehet látni a pillanatnyi állapotot, hiányt, többletet. Az Eltérés Lista gomb segítségével nem csak áttekinteni lehet, hanem a részletek is láthatóvá válnak.

A Raktár→Leltár→Leltárívek listája menüpontban az eddig felvett leltáríveket lehet látni. Ameddig ezek nyitott állapotúak, addig van lehetőség a leltárív kiválasztása után a Módosítás linkre kattintva a bizonylatot betölteni és a rajta szereplő tételeket módosítani, törölni, újabb tételeket felvenni.

Ha kész a leltár, és az Eltérés lista tartalmát elfogadhatónak találjuk, akkor a Leltár portálon a Leltár lezárása gombbal lehet véglegesíteni. Ezt követően már nem lehet módosítani a leltárfelvételi íveken sem!

A végleges leltárban szereplő eltérésekkel pl. a következőket lehet tenni akár a leltár lezárása (véglegesítése) előtt is:

A hiányzó termékeket szállítólevélre kiírni, majd a szállítólevelet lezárni.

A többlet termékeket raktári bevételezéssel készletre venni

A raktárak közötti eltéréseket raktárközi mozgással kiegyenlíteni

Ha van telepítve gyártás modul, akkor „átforgatni”, azaz a hiányzó terméket legyártani a többletből

stb.

Ha lezárás után készültek ezek a bizonylatok, akkor ezek a cég leltározási jegyzőkönyvének mellékletei lehetnek.

Ha nem kívánjuk tételesen rendezni az eltéréseket, akkor lehetőség van Raktár korrekció bizonylat használatával egy lépésben az összes eltérést rendezni. A Raktár → Korrekciók → Raktár korrekció menüpontban a Leltár korrekció gomb megnyomásával betölti a lezárt állapotban levő leltár eltéréseit, és ez alapján készülő bizonylattal a készletet korrigálja a leltárban szereplő állapotra.

A leltár, majd a készlet rendezését követően a leltáríveket archiválni kell a Leltár portálon. Az archiválás elvégzése után lehet ugyanarra a raktárra a következő leltározást elkezdeni, azaz új leltárfelvételi íveket rögzíteni.

A leltározást bármilyen gyakorisággal el lehet végezni, de javasolt legalább minden üzleti év végén megtenni.

Kapcsolódó oldalak:

Raktár korrekció

Bizonylat korrekció raktár szempontjából

Raktári bevételezés

Szállítólevél